У Вікіпедыі ёсць артыкулы пра іншых асоб з прозвішчам Пятруль.

**Максім Міхайлавіч Пятруль** (16 снежня 1977, Мінск) — беларускі скульптар, дызайнер.

Біяграфія
---------

1989—1993 — Рэспубліканскі ліцэй выяўленчага мастацтва імя І. В. Ахрэмчыка, выкладчыкі Л. М. Паўлава, Л. Р. Давідзенка. 

1993—1997 — Мінскі дзяржаўны мастацкі каледж імя А. К. Глебава, аддзяленне скульптуры, выкладчык — Уладзімір Жбанаў.

2010—2015 — Еўрапейскі гуманітарны ўніверсітэт, факультэт Тэорыі і практык сучаснага мастацтва.

Член Беларускага саюза дызайнераў (2004), член Беларускага саюза мастакоў (2005).

Творчасць
---------

З'яўляецца мастаком сучаснага светапогляду, для якога творчае пераасэнсаванне і спазнанне свету — правакацыйная гульня, дыялог з гледачом. Выкарыстоўваючы выразныя алегарычныя прыёмы, скульптар ператварае мастацкі працэс у стварэнне і распрацоўку прынцыпова новага пластычнага аб’екта, новай формы. Аўтар імкнецца да семантычнай кадзіроўкі твораў, што выяўляецца ў неардынарных рашэннях.

Прынцыпы канцэптуальнага мастацтва ў творчасці мастака трансфармуюцца ў пэўную скульптурную форму, якая нібы існуе паралельна рэальнасці. Па сутнасці, яго творы – гэта ўвасабленне паняццяў і катэгорый, якія для гледача — сэнсавы рэбус, загадка. Творы скульптара ўспрымаюцца і як фармальны знак, і як сюррэалістычны аб’ект, і як мастацкі сімвал.

З 1997 з'яўляецца актыўным удзельнікам рэспубліканскіх і міжнародных мастацкіх выставак, конкурсаў, сімпозіумаў, стварае візуальнае мастацтва для грамадскіх прастор, выступае з дакладамі на канферэнцыях і ў вышэйшых навучальных установах. Яго працы незвычайныя як па форме, так і па змесце, маюць асаблівы філасофскі сэнс і незвычайную метафарычнасць. Таксама актыўна ўдзельнічае ў развіцці міжнародных культурных адносін з Кітайскай Народнай Рэспублікай. Яго скульптурныя творы ўсталяваны ў кітайскіх гарадах Фучжоу, Куньмін, Чанчунь.

Супрацоўніцтва з мінскім метрапалітэнам
---------------------------------------

Максім Пятруль з'яўляецца аўтарам твораў візуальнага мастацтва, інтэграваных у грамадскую прастору станцый мінскага метрапалітэна Грушаўкі і Малінаўкі, спраектаваных архітэктарам Уладзімірам Целяпнёвым. На гэтых станцыя ажыццяўляецца ўкараненне твораў мастацтва М. Петруля, а самі станцыі набываюць экспазіцыйную функцыю, становячыся выставачнымі пляцоўкамі, альтэрнатыўнымі традыцыйным выставачным прасторам — музеям, галерэям і арт-цэнтрам. Асноўнай задачай твораў з'яўляецца не столькі дэкаратыўная функцыя, колькі рэпрэзентатыўная — прадстаўленне саміх сябе ў якасці завершаных мастацкіх твораў «візуальнага мастацтва для грамадскіх прастор»
.

* 
* 
*

Узнагароды
----------

З'яўляецца лаўрэатам Спецыяльнага фонду Прэзідэнта Рэспублікі Беларусь маладым дзеячам культуры і мастацтва, мае медаль Камісіі па культуры Міжнароднага алімпійскага камітэта (XXIX Алімпійскія гульні, Пекін, Кітай), медаль і дыплом першай ступені Беларускага саюза архітэктараў (Міжнародны конкурс маладых архітэктараў «Леанарда-2005»). За стварэнне мемарыяла — помніка ахвярам Мінскага гета (архітэктар Леанід Левін) па вуліцы Сухой у Мінску атрымаў медаль і дыплом Першай ступені XIV Нацыянальнага конкурсу архітэктуры ў намінацыі «Манументальная скульптура ў гарадскім асяроддзі».

* У майстэрні Макcіма Петруля 11.02.2015
* 
* 
* 
* 
* 
* 

Творы аўтара знаходзяцца ў прыватнай калекцыі Райнольда Вюрта Кунцельзау ў Германіі, Музеі алімпійскага мастацтва ў Пекіне, у Нацыянальным мастацкім музеі Беларусі, Музее сучаснага выяўленчага мастацтва, у музеях, галерэях, прыватных калекцыях і грамадскіх прасторах Беларусі, Расіі, Літвы, Нідэрландаў, Германіі, Кітая і ЗША.

Скульптурныя кампазіцыі ў Мінску
--------------------------------

* «Разбіты агмень» — мемарыял у памяць Мінскага гета, 2008 (архітэктар — Л. М. Левін)
* «Фантан Перамогі»
* «Папараць-кветка», парк 900-годдзя Мінска
* «Дом Багдановіча»

Выстаўкі
--------

* 2007 — «60&30» (сумесна з Л. І. Пятруль), Нацыянальны мастацкі музей Беларусі
* 05.12.2014 — 18.01.2015 — «Гісторыя адной гісторыі» (сумесна з Л. І. Пятруль), мастацкая галерэя полацкага гісторыка-культурнага музея-запаведніка

Галерэя
-------

* «Амерыка». 2004, h = 40 см, пластык, акрыл«Амерыка». 2004, h = 40 см, пластык, акрыл
* «Taiji». 2004, h = 35 см, бронза, граніт (фрагмент)«Taiji». 2004, h = 35 см, бронза, граніт (фрагмент)
* «Паміж». 2004, l = 75 см, дрэва. Калекцыя Музея сучаснага выяўленчага мастацтва, Мінск«Паміж». 2004, l = 75 см, дрэва. Калекцыя Музея сучаснага выяўленчага мастацтва, Мінск
* «А + Я», r = 36 см, 2004, кераміка«А + Я», r = 36 см, 2004, кераміка
* «Сотавая сувязь». 2005—2007, h = 21 см, дрэва, сталь«Сотавая сувязь». 2005—2007, h = 21 см, дрэва, сталь
* «Стварэнне». 1995—2007, h = 21 cm, гіпс (мадэль, частка скульптуры «Стварэнне», калекцыя Райнольда Вюрта)«Стварэнне». 1995—2007, h = 21 cm, гіпс (мадэль, частка скульптуры «Стварэнне», калекцыя Райнольда Вюрта)
* «О». 2009, h = 175 cm, дрэва, сталь (фрагмент)«О». 2009, h = 175 cm, дрэва, сталь (фрагмент)
* «Давыд». 2010—2011, h = 33 см, рэды-мэйд аб'ект (Прысвячаецца Цару Давыду і Дэвіду Бекхэму)«Давыд». 2010—2011, h = 33 см, рэды-мэйд аб'ект (Прысвячаецца Цару Давыду і Дэвіду Бекхэму)
* «Хатняя гравітацыя», 2012—2013, h=60 cm, свінец, дрэва, грунт (арт-аб'ект, з серыі «Хатняе…»)«Хатняя гравітацыя», 2012—2013, h=60 cm, свінец, дрэва, грунт (арт-аб'ект, з серыі «Хатняе…»)
* «Counterbutterfly», 2014, h = 45 cм, бронза, сілумін, граніт«Counterbutterfly», 2014, h = 45 cм, бронза, сілумін, граніт

Зноскі
------

1. ↑  Мемориал на Сухой улице (руск.)
2. ↑  Максим Петруль: «Я смотрю на жизнь, сидя на качелях» (руск.)
3. ↑  *Museum.by* «История одной истории». Выставка графики, текстиля и скульптуры Людмилы и Максима Петруль  (руск.)
4. ↑  *Сайт минского метрополитена*. Минский скульптор рассказал о том, как создавался образ станции «Малиновка»  (руск.)
5. ↑  *ArtDigest-Belarus* У майстэрні скульптара Максіма Пятруля Архівавана 2 красавіка 2015.
6. ↑  *Радыё Свабода*. Міхась Скобла
7. ↑  *Нацыянальны мастацкі музей Беларусі*. Персанальная выстава Людмілы і Максіма Пятруль «60&30» Архівавана 5 сакавіка 2016.
8. ↑  
	* *Беларускае Радыё Рацыя*. Гісторыя адной гісторыі ад Людмілы і Максіма Пятруль

Літаратура
----------

* Дарога на ўсход - мой шлях да сябе / Максім Пятруль; гутарылі Лырыса Міхневіч, Марына Капілава // Мастацтва. 2008. N 12. С. 46-49

Спасылкі
--------

|  |  |
| --- | --- |
| commons: | Максім Міхайлавіч Пятруль на Вікісховішчы |

* *Максім Пятруль*: Дарога на ўсход - мой шлях да сябе
* *Народная газета* «Юбіляры склікаюць гасцей у... музей»(недаступная спасылка)
* *Часопіс Сitydog.by* «Помнік на паркоўцы»
* Міхась Скобла «Дом Багдановіча ці сабачая будка?»
* *Газета Культура. КІМ-ПРЭСС*. Дар’я Амяльковіч. «"Паміж": рознастылёвасць спрацавала на імідж»
* Архівавана 31 студзеня 2016.